
ŠIAULIŲ MIESTO SAVIVALDYBĖS ADMINISTRACIJOS
NEVYRIAUSYBINIŲ ORGANIZACIJŲ KOORDINATORIUS (VYR. SPECIALISTAS)

SPRENDIMO 
DĖL ŠIAULIŲ MIESTO SAVIVALDYBĖS TARYBOS 2021 M. RUGSĖJO 2 D. SPRENDIMO NR. T-388 „DĖL ŠIAULIŲ MIESTO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDARYMO“ PAKEITIMO

AIŠKINAMASIS RAŠTAS

2023 m.________________   d. 
Šiauliai

Parengto sprendimo projekto tikslai ir uždaviniai.
Sprendimo projekto tikslas – pakeisti Šiaulių miesto savivaldybės tarybos 2021 m. rugsėjo 2 d. sprendimo Nr. T-388 „Dėl Šiaulių miesto savivaldybės nevyriausybinių organizacijų tarybos sudarymo“ 1 punktą ir išdėstyti jį nauja redakcija.
Pakeitimas yra inicijuojamas:
) vadovaujantis Lietuvos Respublikos vietos savivaldos įstatymo 14 straipsnio 1 dalimi, nurodančia, kad savivaldybės tarybos nario įgaliojimai prasideda, kai į pirmąjį posėdį susirenka išrinkti savivaldybės tarybos nariai, ir baigiasi, kai į pirmąjį posėdį susirenka naujai kadencijai išrinkti savivaldybės tarybos nariai;
) vadovaujantis Šiaulių miesto savivaldybės nevyriausybinių organizacijų tarybos nuostatų, patvirtintų Šiaulių miesto savivaldybės tarybos 2022 m. balandžio 7 d. sprendimo Nr. T-102 „Dėl Šiaulių miesto savivaldybės nevyriausybinių organizacijų tarybos nuostatų patvirtinimo“ (su tolimesniais pakeitimais) 1 punktu, 14.2 papunkčiu, nurodančiu, kad Nevyriausybinių organizacijų tarybos nario įgaliojimai nutrūksta, jeigu nutrūksta jo darbo (tarnybos) santykiai atstovaujamoje Savivaldybės institucijoje ar įstaigoje;
) vadovaujantis Lietuvos Respublikos nevyriausybinių organizacijų plėtros įstatymo 6 straipsnio 1 dalies nuostata, nurodančia, kad savivaldybės nevyriausybinių organizacijų taryba yra sudaroma Savivaldybės tarybos sprendimu.

Šiaulių miesto savivaldybės nevyriausybinių organizacijų tarybos sudarymo tvarka ir veiklos principai yra nustatyti Šiaulių miesto savivaldybės tarybos 2022 m. balandžio 7 d. sprendimo Nr. T-102 „Dėl Šiaulių miesto savivaldybės nevyriausybinių organizacijų tarybos nuostatų patvirtinimo“ 1 punktu patvirtintuose Šiaulių miesto savivaldybės nevyriausybinių organizacijų tarybos nuostatuose.

Naujų teisinio reglamentavimo nuostatų Tarybos sprendimo pakeitimu nėra numatoma.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Teigiamos galimos pasekmės: Šiaulių miesto savivaldybės nevyriausybinių organizacijų tarybos sudarymas atitiks galiojantį teisinį reglamentavimą.
Neigiamų pasekmių nenumatoma.

Priėmus sprendimą, jokie kiti teisės aktai nebus keičiami ar pripažįstami negaliojančiais.

Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti lėšų nereikia.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Sprendimo projekto antikorupcinis vertinimas nėra atliekamas.

Šiaulių miesto savivaldybės administracijos Nevyriausybinių organizacijų koordinatorė (vyr. specialistė) Jurgita Vorevičienė, tel. 596 308.
Numatomo teisinio reguliavimo poveikio vertinimo rezultatai.	
Vertinimas nereikalingas.


Nevyriausybinių organizacijų koordinatorė (vyr. specialistė)                                    Jurgita Vorevičienė

